ข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิพ.ศ. ๒๕๖๑ โดยที่เป็นการสมควรแก้ไขเพิ่มเติมหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๒) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ และกำหนดหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๓) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายตุลาการศาลยุติธรรม(ฉบับที่ ๗) พ.ศ. ๒๕๖๑อาศัยอำนาจตามความในมาตรา๓๗ แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายตุลาการศาลยุติธรรม(ฉบับที่ ๗) พ.ศ. ๒๕๖๑ ประธานศาลฎีกาโดยความเห็นชอบของคณะกรรมการบริหารศาลยุติธรรม (ก.บ.ศ.) ออกข้อบังคับไว้ดังต่อไปนี้ข้อ ๑ ข้อบังคับนี้เรียกว่า ข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ พ.ศ. ๒๕๖๑ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ข้อบังคับประธานศาลฎีกา ว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิพ.ศ. ๒๕๔๔ ลงวันที่ ๑๒ ตุลาคม ๒๕๔๔(๒) ข้อบังคับประธานศาลฎีกา ว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๔๗ ลงวันที่ ๑๙ มีนาคม ๒๕๔๗(๓) ข้อบังคับประธานศาลฎีกา ว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๓) พ.ศ. ๒๕๕๑ ลงวันที่ ๑๓ กุมภาพันธ์ ๒๕๕๑ข้อ ๔ ในข้อบังคับนี้กรรมการตุลาการศาลยุติธรรมผู้ทรงคุณวุฒิ หมายความว่า กรรมการตุลาการศาลยุติธรรมผู้ทรงคุณวุฒิตามมาตรา ๓๖ (๒) หรือ (๓) แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ แล้วแต่กรณีการเลือกกรรมการตุลาการศาลยุติธรรมผู้ทรงคุณวุฒิ หมายความว่า การเลือกตามวาระหรือการเลือกซ่อม แล้วแต่กรณีการเลือกตามวาระ หมายความว่า การเลือกกรรมการตุลาการศาลยุติธรรมผู้ทรงคุณวุฒิเพื่อให้ดำรงตำแหน่งตามวาระการเลือกซ่อม หมายความว่า การเลือกกรรมการตุลาการศาลยุติธรรมผู้ทรงคุณวุฒิเพื่อให้ดำรงตำแหน่งแทนตำแหน่งที่ว่างลงก่อนครบกำหนดตามวาระผู้สมัคร หมายความว่า ผู้สมัครเป็นกรรมการตุลาการศาลยุติธรรมผู้ทรงคุณวุฒิตามมาตรา๓๖ (๓) แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓บัตรเลือก หมายความว่า บัตรเลือกกรรมการตุลาการศาลยุติธรรมผู้ทรงคุณวุฒิระบบอิเล็กทรอนิกส์[๒]หมายความว่า ระบบการเลือกกรรมการตุลาการศาลยุติธรรมผู้ทรงคุณวุฒิที่ดำเนินการผ่านระบบอิเล็กทรอนิกส์ตามที่สำนักงานศาลยุติธรรมกำหนดข้อ ๕ ให้ประธานศาลฎีกาเป็นผู้รักษาการตามข้อบังคับนี้หมวด ๑บททั่วไป ข้อ ๖ เมื่อประธานศาลฎีกาได้มีคำสั่งให้มีการเลือกกรรมการตุลาการศาลยุติธรรมผู้ทรงคุณวุฒิ ให้เลขานุการคณะกรรมการตุลาการศาลยุติธรรมเป็นผู้ดำเนินการจัดให้มีการเลือกโดยวิธีลงคะแนนลับตามวิธีการที่กำหนดในข้อบังคับนี้ข้อ ๗ ให้มีคณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิประกอบด้วย ผู้พิพากษาศาลฎีกา ผู้พิพากษาศาลชั้นอุทธรณ์ และผู้พิพากษาศาลชั้นต้น ชั้นศาลละสองคนซึ่งประธานศาลฎีกาเป็นผู้คัดเลือกและเลขาธิการสำนักงานศาลยุติธรรม เป็นกรรมการ มีหน้าที่ในการดำเนินการเกี่ยวกับการเลือกกรรมการตุลาการศาลยุติธรรมผู้ทรงคุณวุฒิการตรวจสอบคุณสมบัติของผู้สมัครการจัดทำบัญชีรายชื่อบุคคลผู้มีสิทธิรับเลือกการตรวจนับคะแนนและประกาศผลการเลือก โดยมีอำนาจแต่งตั้งคณะอนุกรรมการเพื่อช่วยดำเนินการได้ในกรณีที่มีการเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๒) และ (๓) ในคราวเดียวกัน คณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิอาจเป็นกรรมการชุดเดียวกันก็ได้ให้ประธานศาลฎีกาแต่งตั้งคณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิให้แล้วเสร็จก่อนวันเลือกกรรมการตุลาการศาลยุติธรรมผู้ทรงคุณวุฒิไม่น้อยกว่าสามสิบวันให้คณะกรรมการตามวรรคหนึ่งเลือกกรรมการคนหนึ่งเป็นประธานกรรมการถ้าประธานกรรมการไม่อยู่หรือไม่อาจปฏิบัติหน้าที่ได้ ให้คณะกรรมการเลือกกรรมการคนหนึ่งทำหน้าที่แทนประธานกรรมการในการปฏิบัติหน้าที่ของคณะกรรมการตามวรรคหนึ่งต้องมีกรรมการอยู่พร้อมกันไม่น้อยกว่ากึ่งหนึ่งข้อ ๘ ให้คณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิแต่งตั้งคณะอนุกรรมการเพื่อช่วยดำเนินการเกี่ยวกับการเลือกกรรมการตุลาการศาลยุติธรรมผู้ทรงคุณวุฒิดังนี้(๑) คณะอนุกรรมการรับและเก็บรักษาบัตรเลือก ประกอบด้วยข้าราชการตุลาการจำนวนสามคนเป็นอนุกรรมการ(๒) คณะอนุกรรมการตรวจนับคะแนน ประกอบด้วยข้าราชการตุลาการซึ่งไม่เป็นบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิจำนวนไม่น้อยกว่าสิบเอ็ดคนเป็นอนุกรรมการ เว้นแต่ในการเลือกซ่อมให้มีจำนวนไม่น้อยกว่าห้าคน เป็นอนุกรรมการ(๓) คณะอนุกรรมการทำลายบัตรเลือก ประกอบด้วยข้าราชการตุลาการจำนวนสามคนเป็นอนุกรรมการ(๔) คณะอนุกรรมการตรวจสอบคุณสมบัติของผู้สมัครประกอบด้วยข้าราชการตุลาการจำนวนไม่น้อยกว่าห้าคน เป็นอนุกรรมการให้คณะอนุกรรมการตามวรรคหนึ่งแต่ละคณะเลือกอนุกรรมการคนหนึ่งเป็นประธานอนุกรรมการถ้าประธานอนุกรรมการไม่อยู่หรือไม่อาจปฏิบัติหน้าที่ได้ ให้คณะอนุกรรมการเลือกอนุกรรมการคนหนึ่งทำหน้าที่แทนประธานอนุกรรมการในการปฏิบัติหน้าที่ของคณะอนุกรรมการตามวรรคหนึ่งต้องมีอนุกรรมการอยู่พร้อมกันไม่น้อยกว่ากึ่งหนึ่ง เว้นแต่ในการปฏิบัติหน้าที่ของคณะอนุกรรมการตามวรรคหนึ่ง(๒) หากมีการแยกนับคะแนนแต่ละชั้นศาล ต้องมีอนุกรรมการตรวจนับคะแนนอยู่พร้อมกันไม่น้อยกว่าสี่คนให้เลขาธิการสำนักงานศาลยุติธรรมแต่งตั้งเจ้าหน้าที่ซึ่งสังกัดสำนักงานศาลยุติธรรมเพื่อช่วยคณะอนุกรรมการตามวรรคหนึ่งดำเนินการใดๆ ได้ตามความเหมาะสมข้อ ๙ ในกรณีที่มีปัญหาเกี่ยวกับคุณสมบัติของกรรมการตุลาการศาลยุติธรรมผู้ทรงคุณวุฒิตามมาตรา๓๖ (๓) หรือกระบวนการในการเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๒) และ (๓) ให้เป็นหน้าที่และอำนาจของคณะกรรมการตุลาการศาลยุติธรรมเป็นผู้วินิจฉัยคำวินิจฉัยของคณะกรรมการตุลาการศาลยุติธรรมให้เป็นที่สุดหมวด ๒การเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๒) ส่วนที่ ๑วิธีการเลือก ข้อ ๑๐ ให้ประธานศาลฎีกามีคำสั่งให้เลขานุการคณะกรรมการตุลาการศาลยุติธรรมเป็นผู้ดำเนินการจัดให้มีการเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๒) ให้แล้วเสร็จภายในกำหนดเวลาดังต่อไปนี้(๑) ภายในหกสิบวันก่อนวันครบกำหนดตามวาระ หรือ(๒) ภายในหกสิบวันนับแต่วันที่ตำแหน่งกรรมการตุลาการศาลยุติธรรมว่างลงก่อนครบกำหนดตามวาระเว้นแต่วาระการอยู่ในตำแหน่งที่ว่างลงนั้นจะเหลือไม่ถึงเก้าสิบวันจะไม่สั่งให้ดำเนินการเลือกซ่อมก็ได้หรือ(๓) ภายในหกสิบวันนับแต่วันที่ประธานศาลฎีกาได้รับหนังสือแจ้งพระบรมราชโองการโปรดเกล้าฯแต่งตั้งหรือให้พ้นจากตำแหน่งของข้าราชการตุลาการซึ่งทำให้ตำแหน่งกรรมการตุลาการศาลยุติธรรมว่างลงตามมาตรา ๔๑ (๔) เว้นแต่วาระการอยู่ในตำแหน่งที่ว่างลงนั้นจะเหลือไม่ถึงเก้าสิบวันจะไม่สั่งให้ดำเนินการเลือกซ่อมก็ได้ข้อ ๑๑ ให้เลขานุการคณะกรรมการตุลาการศาลยุติธรรมจัดทำบัญชีรายชื่อและหมายเลขบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิโดยแยกเป็นข้าราชการตุลาการในแต่ละชั้นศาลตามมาตรา๓๖ (๒) (ก) (ข) และ (ค) ส่งไปประกาศยังศาลฎีกา ศาลชั้นอุทธรณ์ และศาลชั้นต้น และให้แจ้งกำหนดวัน เวลาและสถานที่ที่จะทำการเลือกไปด้วยข้อ ๑๒ ในกรณีที่ผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิประสงค์จะเผยแพร่ประวัติการรับราชการ ผลงานและวิสัยทัศน์แก่ผู้มีสิทธิเลือกกรรมการตุลาการศาลยุติธรรมผู้ทรงคุณวุฒิ ให้จัดทำข้อมูลตามวิธีการที่คณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิกำหนดข้อ ๑๓ ให้เลขานุการคณะกรรมการตุลาการศาลยุติธรรมจัดส่งบัญชีรายชื่อและหมายเลขบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิตามข้อ๑๑ และส่งบัตรเลือกพร้อมทั้งแจ้งกำหนดวันสุดท้ายที่จะต้องส่งบัตรเลือกกลับให้ถึงสำนักงานศาลยุติธรรมรวมตลอดถึงกำหนด วัน เวลา และสถานที่ที่จะทำการตรวจนับคะแนนไปยังผู้มีสิทธิเลือกกรรมการตุลาการศาลยุติธรรมผู้ทรงคุณวุฒิตามวิธีการที่คณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิกำหนด ในการนี้ ให้เลขานุการคณะกรรมการตุลาการศาลยุติธรรมเผยแพร่ข้อมูลตามข้อ๑๒ ตามวิธีการที่คณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิกำหนดด้วยทั้งนี้ ต้องดำเนินการให้แล้วเสร็จก่อนกำหนดวันสุดท้ายที่จะต้องส่งบัตรเลือกให้ถึงสำนักงานศาลยุติธรรมไม่น้อยกว่าสิบห้าวันในกรณีเลือกซ่อมให้แจ้งชั้นศาลและจำนวนตำแหน่งกรรมการตุลาการศาลยุติธรรมผู้ทรงคุณวุฒิที่ว่างไปด้วยก่อนกำหนดวันสุดท้ายที่จะต้องส่งบัตรเลือกให้ถึงสำนักงานศาลยุติธรรมเจ็ดวันถ้าผู้มีสิทธิเลือกกรรมการตุลาการศาลยุติธรรมผู้ทรงคุณวุฒิผู้ใดยังไม่ได้รับบัญชีรายชื่อและหมายเลขบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิพร้อมด้วยบัตรเลือกให้ผู้นั้นรายงานเลขาธิการสำนักงานศาลยุติธรรมเพื่อดำเนินการให้ตนมีโอกาสใช้สิทธิเลือกภายในกำหนดวันสุดท้ายที่จะต้องส่งบัตรเลือกให้ถึงสำนักงานศาลยุติธรรมข้อ ๑๔ บัตรเลือกให้เป็นไปตามแบบท้ายข้อบังคับนี้ และบัตรทุกบัตรต้องมีลายมือชื่อของข้าราชการตุลาการคนหนึ่งซึ่งไม่เป็นบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิที่เลขาธิการสำนักงานศาลยุติธรรมแต่งตั้งโดยความยินยอมของข้าราชการตุลาการผู้นั้นและรองเลขาธิการสำนักงานศาลยุติธรรมคนหนึ่งกำกับไว้เป็นหลักฐานข้อ ๑๕ ให้ข้าราชการตุลาการซึ่งมีสิทธิเลือกและประสงค์จะลงคะแนนเขียนหมายเลขผู้ซึ่งตนเลือกลงในบัตรเลือกด้วยตนเองแล้วใส่ซองที่เลขานุการคณะกรรมการตุลาการศาลยุติธรรมจัดส่งไปให้ปิดผนึกส่งไปยังเลขาธิการสำนักงานศาลยุติธรรมถ้าจะส่งทางไปรษณีย์ให้ส่งโดยลงทะเบียนให้ถึงสำนักงานศาลยุติธรรมในวันเวลาที่กำหนดหรือมอบหมายให้หัวหน้าหน่วยงานในสังกัดสำนักงานศาลยุติธรรมเป็นผู้นำส่งก็ได้ในกรณีดังกล่าวให้หัวหน้าหน่วยงานในสังกัดสำนักงานศาลยุติธรรมมีหน้าที่รวบรวมบัตรเลือกของข้าราชการตุลาการในศาลและนำส่งบัตรเลือกกลับให้ถึงสำนักงานศาลยุติธรรมภายในวันเวลาที่กำหนดส่วนที่ ๒การตรวจนับคะแนนและการประกาศผล ข้อ ๑๖ ให้คณะอนุกรรมการรับและเก็บรักษาบัตรเลือกมีหน้าที่ตรวจรับและรวบรวมบัตรเลือกที่ส่งมายังเลขาธิการสำนักงานศาลยุติธรรมรวมทั้งจัดทำบัญชีจำนวนบัตรเลือกของแต่ละชั้นศาลที่ได้รับมาในแต่ละวัน โดยในแต่ละวันให้แยกบัตรเลือกของแต่ละชั้นศาลที่ได้รับบรรจุซองหรือห่อไว้เพื่อมิให้บัตรเลือกของแต่ละชั้นศาลปะปนกันและเก็บบัตรเลือกทั้งหมดไว้ด้วยกันในซองใหญ่พร้อมกับปิดผนึกลงวันที่และลงลายมือชื่อคณะอนุกรรมการรับและเก็บรักษาบัตรเลือกกำกับรอยปิดผนึกแล้วเก็บรักษาเป็นเรื่องลับมากไว้ที่สำนักงานศาลยุติธรรมและส่งมอบให้คณะอนุกรรมการตรวจนับคะแนนในวันตรวจนับคะแนนในการนี้ให้คณะอนุกรรมการรับและเก็บรักษาบัตรเลือกแต่งตั้งเจ้าหน้าที่ซึ่งสังกัดสำนักงานศาลยุติธรรมจำนวนไม่น้อยกว่าสองคนทำหน้าที่รับซองบัตรเลือกและจดเลขที่ของซองบัตรเลือกที่ได้รับเพื่อเป็นหลักฐานแสดงว่าได้รับบัตรเลือกแล้วข้อ ๑๗ ให้คณะอนุกรรมการตรวจนับคะแนนมีอำนาจและหน้าที่ดังต่อไปนี้(๑) รักษาความสงบเรียบร้อยในสถานที่ตรวจนับคะแนน(๒) ตรวจสอบบัญชีรายชื่อและหมายเลขบุคคลผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิ และบัญชีรายชื่อข้าราชการตุลาการศาลยุติธรรมผู้มีสิทธิเลือกกรรมการตุลาการศาลยุติธรรมผู้ทรงคุณวุฒิ(๓) ตรวจสอบบัตรเลือก และการอื่นใดเกี่ยวกับการเลือกกรรมการตุลาการศาลยุติธรรมผู้ทรงคุณวุฒิเพื่อให้การเลือกกรรมการตุลาการศาลยุติธรรมผู้ทรงคุณวุฒิเป็นไปด้วยความเรียบร้อยบริสุทธิ์และยุติธรรม(๔) ดำเนินการเกี่ยวกับการเลือกกรรมการตุลาการศาลยุติธรรมผู้ทรงคุณวุฒิตรวจนับคะแนนและประกาศผลการตรวจนับคะแนนตามที่กำหนดในข้อบังคับนี้ข้อ ๑๘ ในการตรวจนับคะแนนให้คณะอนุกรรมการตรวจนับคะแนนเปิดซองบัตรเลือกและให้คณะอนุกรรมการตรวจนับคะแนนวินิจฉัยว่าบัตรเลือกนั้นเป็นบัตรดีบัตรเสียบางส่วน หรือบัตรเสียแล้วดำเนินการนับคะแนนสำหรับบัตรดีและบัตรเสียบางส่วนเฉพาะส่วนที่ไม่เสียบัตรเสียบางส่วนหรือบัตรเสียให้อนุกรรมการตรวจนับคะแนนสลักหลังว่า เสียบางส่วนหรือ เสีย แล้วแต่กรณี แล้วให้อนุกรรมการตรวจนับคะแนนไม่น้อยกว่าสี่คนลงลายมือชื่อกำกับไว้เมื่อการตรวจนับคะแนนสิ้นสุดลงให้คณะอนุกรรมการตรวจนับคะแนนเก็บบัตรเลือกที่ใช้นับคะแนนโดยแยกบัตรเสียบางส่วนและบัตรเสียบรรจุซองหรือห่อไว้ต่างหากเพื่อมิให้ปะปนกับบัตรเลือกอื่นและเก็บบัตรเลือกที่ใช้นับคะแนนทั้งหมดไว้ด้วยกันในหีบโดยปิดหีบใส่กุญแจประจำครั่งทับรูกุญแจไว้หากเป็นหีบบัตรเลือกที่มีช่องให้เอากระดาษปิดทับช่องไว้โดยลงลายมือชื่อคณะอนุกรรมการตรวจนับคะแนนไว้บนกระดาษนั้นด้วยและเก็บรักษาไว้ที่สำนักงานศาลยุติธรรม เพื่อส่งมอบให้คณะอนุกรรมการทำลายบัตรเลือกดำเนินการต่อไปตามข้อ๒๕การดำเนินการตามวรรคหนึ่ง วรรคสอง และวรรคสาม ให้กระทำในวันเวลา สถานที่ที่กำหนดในข้อ ๑๓ วรรคหนึ่ง และต้องกระทำโดยเปิดเผยให้ผู้มีส่วนได้เสียเข้าร่วมสังเกตการณ์ได้และให้กระทำจนเสร็จในรวดเดียวข้อ ๑๙ บัตรเลือกต่อไปนี้ ให้ถือเป็นบัตรเสียและไม่ให้นับคะแนน(๑) ในกรณีการเลือกตามวาระ(ก) บัตรที่มิใช่บัตรฉบับที่เลขานุการคณะกรรมการตุลาการศาลยุติธรรมส่งไปให้หรือบัตรที่ไม่มีลายมือชื่อตามข้อ๑๔ กำกับเป็นหลักฐาน(ข) บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเกินจำนวนที่กฎหมายกำหนด(ค) บัตรที่มิได้เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเลย(ง) บัตรที่เขียนหมายเลขอื่นที่ไม่มีในบัญชีรายชื่อผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิทั้งหมด(จ) บัตรที่ผู้เลือกมิได้เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิทั้งหมดด้วยตนเอง(ฉ) บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิซึ่งเป็นข้าราชการตุลาการในแต่ละชั้นศาลตามมาตรา๓๖ (๒) (ก) (ข) และ (ค) โดยผู้เลือกไม่มีสิทธิเลือกทั้งหมด(ช) บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเลอะเลือนหรือไม่ชัดเจนทั้งหมดจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิหมายเลขใด(ซ) บัตรที่ไปถึงสำนักงานศาลยุติธรรมพ้นกำหนดวันสุดท้ายที่เลขานุการคณะกรรมการตุลาการศาลยุติธรรมให้ส่งตามข้อ๑๓ วรรคหนึ่ง(๒) ในกรณีการเลือกซ่อม(ก) บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิเกินจำนวนตำแหน่งที่ว่าง(ข) บัตรที่มีกรณีตาม (๑) (ก) (ค) (ง) (จ) (ฉ) (ช) หรือ(ซ)ข้อ ๒๐ บัตรเลือกต่อไปนี้ให้ถือเป็นบัตรเสียบางส่วนไม่ให้นับคะแนนส่วนที่เสียและให้นับคะแนนส่วนที่ไม่เสียเท่านั้น(๑) บัตรที่เขียนหมายเลขอื่นที่ไม่มีในบัญชีรายชื่อผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิปนกับหมายเลขที่มีในบัญชีรายชื่อผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิ(๒) บัตรที่ผู้เลือกมิได้เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิคนใดด้วยตนเอง(๓) บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิซึ่งเป็นข้าราชการตุลาการในแต่ละชั้นศาลตามมาตรา๓๖ (๒) (ก) (ข) และ (ค) โดยผู้เลือกไม่มีสิทธิเลือกเป็นบางคน(๔) บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิซ้ำกับหมายเลขที่เขียนไว้ก่อนแล้ว(๕) บัตรที่เขียนหมายเลขผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิบางหมายเลขเลอะเลือนหรือไม่ชัดเจนจนไม่สามารถทราบเจตนาอันแท้จริงของผู้เลือกได้ว่าลงคะแนนให้แก่ผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิหมายเลขใดข้อ ๒๑ ในการเลือกตามวาระนั้นให้ข้าราชการตุลาการในแต่ละชั้นศาลตามมาตรา ๓๖ (๒) (ก) (ข) และ (ค) ซึ่งได้คะแนนมากตามลำดับลงมาตามจำนวนที่กำหนดไว้ในบทบัญญัติแห่งมาตราดังกล่าวเป็นผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิในแต่ละชั้นศาลในกรณีที่ผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิหลายคนได้คะแนนเท่ากันจนเป็นเหตุให้ไม่สามารถเรียงลำดับผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิตามจำนวนกรรมการตุลาการศาลยุติธรรมผู้ทรงคุณวุฒิที่จะมีได้ให้ทำการจับสลากเพื่อให้ได้ผู้ได้รับเลือกครบตามที่จะพึงมีได้การจับสลากให้เลขาธิการสำนักงานศาลยุติธรรมเป็นผู้จับโดยเปิดเผยต่อหน้าอนุกรรมการตรวจนับคะแนนไม่น้อยกว่าสามคนเมื่อทราบผลผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิแล้วให้ประธานอนุกรรมการตรวจนับคะแนนประกาศชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิต่อหน้าผู้ซึ่งอยู่ณ สถานที่ที่ทำการตรวจนับคะแนนแล้วปิดประกาศรายชื่อบุคคลดังกล่าวไว้ ณ สถานที่นั้นด้วย และให้คณะอนุกรรมการตรวจนับคะแนนรีบรายงานผลการเลือกกรรมการตุลาการศาลยุติธรรมผู้ทรงคุณวุฒิต่อคณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิพร้อมทั้งส่งประกาศรายชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิไปยังเลขาธิการสำนักงานศาลยุติธรรมภายในวันนั้นหรือวันถัดจากวันทราบผลนั้นเป็นอย่างช้าในกรณีที่เป็นการเลือกซ่อม ให้นำความในวรรคหนึ่ง วรรคสอง วรรคสามและวรรคสี่ มาใช้บังคับโดยอนุโลมข้อ ๒๒ ให้เลขาธิการสำนักงานศาลยุติธรรมรายงานผลการเลือกกรรมการตุลาการศาลยุติธรรมผู้ทรงคุณวุฒิต่อประธานศาลฎีกาเพื่อดำเนินการประกาศรายชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิตามมาตรา๓๖ (๒) (ก) (ข) และ (ค) ต่อไปข้อ ๒๓ ให้ผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิตามมาตรา ๓๖ (๒) เข้ารับหน้าที่เมื่อประธานศาลฎีกาได้ประกาศรายชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิข้อ ๒๔ ให้เลขานุการคณะกรรมการตุลาการศาลยุติธรรมดำเนินการประกาศรายชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิในราชกิจจานุเบกษาข้อ ๒๕ ให้คณะอนุกรรมการทำลายบัตรเลือกมีหน้าที่ดำเนินการทำลายบัตรเลือกด้วยเครื่องทำลายเอกสารเมื่อพ้นกำหนดเก้าสิบวันนับแต่วันที่ประธานศาลฎีกาประกาศรายชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิหมวด ๓การเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๓) ส่วนที่ ๑การประกาศรับสมัคร ข้อ ๒๖ ให้ประธานศาลฎีกามีคาสั่งให้เลขานุการคณะกรรมการตุลาการศาลยุติธรรมเป็นผู้ดำเนินการจัดให้มีการเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๓) ให้แล้วเสร็จภายในกำหนดเวลาดังต่อไปนี้(๑) ภายในหกสิบวันก่อนวันครบกำหนดตามวาระ หรือ(๒) ภายในหกสิบวันนับแต่วันที่ตำแหน่งกรรมการตุลาการศาลยุติธรรมว่างลงก่อนครบกำหนดตามวาระเว้นแต่วาระการอยู่ในตำแหน่งที่ว่างลงนั้นจะเหลือไม่ถึงเก้าสิบวันจะไม่สั่งให้ดำเนินการเลือกซ่อมก็ได้ในกรณีที่มีเหตุจำเป็นอันไม่อาจก้าวล่วงได้เป็นเหตุให้ไม่สามารถดำเนินการเลือกกรรมการตุลาการศาลยุติธรรมผู้ทรงคุณวุฒิให้แล้วเสร็จภายในกำหนดเวลาตามวรรคหนึ่งให้เลขานุการคณะกรรมการตุลาการศาลยุติธรรมสามารถขอขยายระยะเวลาดำเนินการเลือกต่อประธานศาลฎีกาได้อีกไม่เกินหกสิบวันนับแต่วันครบกำหนดเวลาตามวรรคหนึ่งข้อ ๒๗ ให้เลขานุการคณะกรรมการตุลาการศาลยุติธรรมดำเนินการเปิดรับสมัครบุคคลเป็นกรรมการตุลาการศาลยุติธรรมผู้ทรงคุณวุฒิตามมาตรา๓๖ (๓) ไม่น้อยกว่าสิบห้าวันติดต่อกันโดยเปิดเผยให้ทราบเป็นการทั่วไปผ่านทางสื่อสิ่งพิมพ์หรือสื่อเทคโนโลยีสารสนเทศข้อ ๒๘ ผู้สมัครต้องไม่เป็นหรือเคยเป็นข้าราชการฝ่ายตุลาการศาลยุติธรรมซึ่งมีคุณสมบัติและไม่มีลักษณะต้องห้ามตามมาตรา ๓๙ให้ผู้สมัครกรอกใบสมัครให้ครบถ้วนสมบูรณ์ตามความเป็นจริงและนำมายื่นด้วยตนเองต่อสำนักงานศาลยุติธรรม พร้อมทั้งเอกสารและหลักฐานประกอบการสมัครตามแบบท้ายข้อบังคับนี้ภายในระยะเวลาที่กำหนดไว้ในประกาศรับสมัครข้อ ๒๙ ห้ามผู้สมัครกระทำการใด ๆ หรืออาศัยผู้ใดกระทำการอันมีลักษณะเป็นการหาเสียงเพื่อให้ข้าราชการตุลาการลงคะแนนหรืองดเว้นลงคะแนนเลือกกรรมการตุลาการศาลยุติธรรมผู้ทรงคุณวุฒิ ทั้งนี้ ให้นำหลักเกณฑ์การห้ามหาเสียงเลือกกรรมการหรืออนุกรรมการใดๆ ตามมาตรา ๑๗ วรรคสี่ มาใช้บังคับโดยอนุโลมหากผู้สมัครฝ่าฝืนหรือไม่ปฏิบัติตามวรรคหนึ่งให้ถือว่าเป็นผู้ขาดคุณสมบัติเข้ารับการรับเลือกเป็นกรรมการตุลาการศาลยุติธรรมผู้ทรงคุณวุฒิส่วนที่ ๒การตรวจสอบคุณสมบัติของผู้สมัคร ข้อ ๓๐ ให้คณะอนุกรรมการตรวจสอบคุณสมบัติของผู้สมัครมีอำนาจหน้าที่ตรวจสอบคุณสมบัติและลักษณะต้องห้ามของผู้สมัครตามมาตรา๓๙ หรือการฝ่าฝืนตามข้อบังคับนี้ โดยอาจขอให้หน่วยงานที่เกี่ยวข้องส่งข้อมูลเอกสารหลักฐานมาให้เพื่อประกอบการพิจารณาตรวจสอบเรียกผู้สมัครหรือผู้เกี่ยวข้องมาให้ข้อมูลเพิ่มเติม หรือประกาศรายชื่อผู้สมัครเพื่อให้บุคคลทั่วไปให้ข้อคิดเห็นเกี่ยวกับคุณสมบัติหรือความเหมาะสมในการดำรงตำแหน่งกรรมการตุลาการศาลยุติธรรมผู้ทรงคุณวุฒิหรือวิธีการอื่นใดตามที่เห็นสมควรก็ได้แล้วรายงานผลการตรวจสอบคุณสมบัติไปยังคณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิข้อ ๓๑ ให้คณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิประกาศบัญชีรายชื่อผู้มีสิทธิรับเลือกที่ผ่านการตรวจสอบคุณสมบัติและหมายเลขผู้มีสิทธิรับเลือกโดยเรียงรายชื่อตามลำดับที่สมัครส่วนที่ ๓วิธีการเลือก การตรวจนับคะแนนและการประกาศผล ข้อ ๓๒ นอกจากหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๓) ที่กำหนดไว้โดยเฉพาะในหมวดนี้ ให้นำหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๒) ที่กำหนดไว้ในหมวด ๒ มาใช้บังคับแก่การเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๓) โดยอนุโลมข้อ ๓๓ บัตรเลือกให้เป็นไปตามแบบท้ายข้อบังคับนี้ และบัตรทุกบัตรต้องมีลายมือชื่อของข้าราชการตุลาการคนหนึ่งที่เลขาธิการสำนักงานศาลยุติธรรมแต่งตั้งโดยความยินยอมของข้าราชการตุลาการผู้นั้นและรองเลขาธิการสำนักงานศาลยุติธรรมคนหนึ่งกำกับไว้เป็นหลักฐานข้อ ๓๔ ในการเลือกตามวาระนั้น ให้ผู้มีสิทธิรับเลือกซึ่งได้คะแนนมากตามลำดับลงมาตามจำนวนที่กำหนดไว้ในมาตรา๓๖ (๓) เป็นผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิในกรณีที่ผู้มีสิทธิรับเลือกเป็นกรรมการตุลาการศาลยุติธรรมผู้ทรงคุณวุฒิหลายคนได้คะแนนเท่ากันจนเป็นเหตุให้ไม่สามารถเรียงลำดับผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิตามจำนวนกรรมการตุลาการศาลยุติธรรมผู้ทรงคุณวุฒิที่จะมีได้ให้ทำการจับสลากเพื่อให้ได้ผู้ได้รับเลือกครบตามที่จะพึงมีได้การจับสลากให้เลขาธิการสำนักงานศาลยุติธรรมเป็นผู้จับโดยเปิดเผยต่อหน้าอนุกรรมการตรวจนับคะแนนไม่น้อยกว่าสามคนเมื่อทราบผลผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิแล้วให้ประธานอนุกรรมการตรวจนับคะแนนประกาศชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิต่อหน้าผู้ซึ่งอยู่ณ สถานที่ที่ทำการตรวจนับคะแนนแล้วปิดประกาศรายชื่อบุคคลดังกล่าวไว้ ณ สถานที่นั้นด้วยและให้คณะอนุกรรมการตรวจนับคะแนนรีบรายงานผลการเลือกกรรมการตุลาการศาลยุติธรรมผู้ทรงคุณวุฒิต่อคณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิพร้อมทั้งส่งประกาศรายชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิไปยังเลขาธิการสำนักงานศาลยุติธรรมภายในวันนั้นหรือวันถัดจากวันทราบผลนั้นเป็นอย่างช้าในกรณีที่เป็นการเลือกซ่อม ให้นำความในวรรคหนึ่ง วรรคสอง วรรคสามและวรรคสี่ มาใช้บังคับโดยอนุโลมหมวด ๔การเลือกกรรมการตุลาการศาลยุติธรรมผู้ทรงคุณวุฒิด้วยระบบอิเล็กทรอนิกส์[๓] ส่วนที่ ๑วิธีการเลือก ข้อ ๓๕[๔] ภายใต้บังคับข้อ ๑๐ และข้อ ๒๖ เลขานุการคณะกรรมการตุลาการศาลยุติธรรม อาจจัดให้มีการเลือกกรรมการตุลาการศาลยุติธรรมผู้ทรงคุณวุฒิด้วยระบบอิเล็กทรอนิกส์ก็ได้ข้อ ๓๖[๕] นอกจากหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิที่กำหนดไว้เป็นการเฉพาะในหมวดนี้ให้นำหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิตามมาตรา ๓๖(๒) ที่กำหนดในหมวด ๒ และการเลือกกรรมการตุลาการศาลยุติธรรมผู้ทรงคุณวุฒิตามมาตรา๓๖ (๓) ที่กำหนดในหมวด ๓ มาใช้บังคับโดยอนุโลม แล้วแต่กรณีข้อ ๓๗[๖] ระบบอิเล็กทรอนิกส์ที่ใช้ในการเลือก ต้องมีคุณสมบัติอย่างน้อยดังต่อไปนี้(๑) มีระบบรักษาความปลอดภัยที่น่าเชื่อถือ(๒) คะแนนที่ได้รับระหว่างดำเนินการเลือกด้วยระบบอิเล็กทรอนิกส์ต้องเป็นความลับไม่มีผู้ใดรู้ผลคะแนนล่วงหน้า(๓) ต้องไม่สามารถทราบได้ว่าข้าราชการตุลาการคนใดลงคะแนนเลือกผู้ใด(๔) รายงานผลการตรวจนับคะแนนได้ทันทีเมื่อสิ้นสุดระยะเวลาดำเนินการเลือกข้อ ๓๘[๗] ให้เลขานุการคณะกรรมการตุลาการศาลยุติธรรมประกาศให้มีการเลือกกรรมการตุลาการศาลยุติธรรมผู้ทรงคุณวุฒิด้วยระบบอิเล็กทรอนิกส์พร้อมทั้งกำหนดระยะเวลาตรวจสอบรายชื่อผู้มีสิทธิเลือกกรรมการตุลาการศาลยุติธรรมผู้ทรงคุณวุฒิและระยะเวลาการเลือกกรรมการตุลาการศาลยุติธรรมผู้ทรงคุณวุฒิด้วยข้อ ๓๙[๘] ให้ข้าราชการตุลาการซึ่งมีสิทธิเลือกและประสงค์จะลงคะแนนตรวจสอบรายชื่อและข้อมูลส่วนบุคคลผ่านระบบอิเล็กทรอนิกส์หากพบว่าไม่มีรายชื่อหรือข้อมูลส่วนบุคคลไม่ครบถ้วนหรือไม่ถูกต้อง ให้ผู้นั้นแจ้งเลขานุการคณะกรรมการตุลาการศาลยุติธรรมเพื่อดำเนินการให้เพิ่มรายชื่อหรือแก้ไขข้อมูลส่วนบุคคลให้ครบถ้วนหรือถูกต้องภายในระยะเวลาที่กาหนดตามข้อ๓๘ ตามหลักเกณฑ์และวิธีการที่เลขาธิการสำนักงานศาลยุติธรรมกำหนดข้อ ๔๐[๙] ให้ข้าราชการตุลาการซึ่งมีสิทธิเลือกและประสงค์จะลงคะแนนเข้าระบบอิเล็กทรอนิกส์เพื่อดำเนินการเลือกกรรมการตุลาการศาลยุติธรรมผู้ทรงคุณวุฒิภายในระยะเวลาที่กำหนดตามข้อ๓๘ ตามหลักเกณฑ์และวิธีการที่เลขาธิการสำนักงานศาลยุติธรรมกาหนด ทั้งนี้ ให้ถือตามเวลาของระบบอิเล็กทรอนิกส์ส่วนที่ ๒การประมวลผลและประกาศผล ข้อ ๔๑[๑๐] ให้คณะกรรมการดำเนินการเลือกกรรมการตุลาการศาลยุติธรรมผู้ทรงคุณวุฒิเข้าระบบอิเล็กทรอนิกส์เพื่อดำเนินการให้มีการประมวลผลคะแนนการเลือกกรรมการตุลาการศาลยุติธรรมผู้ทรงคุณวุฒิตามหลักเกณฑ์และวิธีการที่เลขาธิการสำนักงานศาลยุติธรรมกำหนดข้อ ๔๒[๑๑] การดำเนินการตามข้อ ๔๑ ให้กระทำโดยเปิดเผยและเมื่อทราบผลผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิแล้ว ให้ประธานคณะกรรมการดาเนินการเลือกกรรมการตุลาการศาลยุติธรรมผู้ทรงคุณวุฒิประกาศชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิต่อหน้าผู้ซึ่งอยู่ณ สถานที่ที่ทำการประมวลผลแล้วปิดประกาศรายชื่อบุคคลดังกล่าวไว้ ณ สถานที่นั้นด้วยพร้อมทั้งส่งประกาศรายชื่อผู้ได้รับเลือกเป็นกรรมการตุลาการศาลยุติธรรมผู้ทรงคุณวุฒิไปยังเลขาธิการสำนักงานศาลยุติธรรมภายในวันนั้นหรือวันถัดจากวันทราบผลนั้นเป็นอย่างช้าประกาศ ณ วันที่ ๓ ธันวาคม พ.ศ. ๒๕๖๑ชีพ จุลมนต์ประธานศาลฎีกา[เอกสารแนบท้าย]๑.บัตรเลือกกรรมการตุลาการศาลยุติธรรมผู้ทรงคุณวุฒิตามมาตรา ๓๖ (๒) (ก)๒.บัตรเลือกกรรมการตุลาการศาลยุติธรรมผู้ทรงคุณวุฒิตามมาตรา ๓๖ (๒) (ข)๓.บัตรเลือกกรรมการตุลาการศาลยุติธรรมผู้ทรงคุณวุฒิตามมาตรา ๓๖ (๒) (ค)๔.บัตรเลือกกรรมการตุลาการศาลยุติธรรมผู้ทรงคุณวุฒิตามมาตรา ๓๖ (๓)๕. ใบสมัครเข้ารับการรับเลือกเป็นกรรมการตุลาการศาลยุติธรรมผู้ทรงคุณวุฒิตามมาตรา๓๖ (๓)(ดูข้อมูลจากภาพกฎหมาย) ข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒[๑๒]ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพิมพ์มาดา/ธนบดี/จัดทำ๑๘ กุมภาพันธ์ ๒๕๖๒พิไลภรณ์/เพิ่มเติม๑๘ พฤศจิกายน ๒๕๖๒[๑] ราชกิจจานุเบกษาเล่ม ๑๓๕/ตอนที่ ๑๐๓ ก/หน้า ๑/๔ ธันวาคม ๒๕๖๑[๒] ข้อ ๔นิยามคำว่า ระบบอิเล็กทรอนิกส์ เพิ่มโดยข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒[๓] หมวด ๔ การเลือกกรรมการตุลาการศาลยุติธรรมผู้ทรงคุณวุฒิด้วยระบบอิเล็กทรอนิกส์ส่วนที่ ๑ วิธีการเลือกข้อ ๓๕ ถึงข้อ ๔๐ ส่วนที่ ๒ การประมวลผลและประกาศผล ข้อ ๔๑ ถึงข้อ ๔๒ เพิ่มโดยข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒[๔] ข้อ ๓๕เพิ่มโดยข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒[๕] ข้อ ๓๖เพิ่มโดยข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒[๖] ข้อ ๓๗เพิ่มโดยข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒[๗] ข้อ ๓๘เพิ่มโดยข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒[๘] ข้อ ๓๙เพิ่มโดยข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒[๙] ข้อ ๔๐เพิ่มโดยข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒[๑๐] ข้อ ๔๑เพิ่มโดยข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒[๑๑] ข้อ ๔๒เพิ่มโดยข้อบังคับของประธานศาลฎีกาว่าด้วยหลักเกณฑ์และวิธีการเลือกกรรมการตุลาการศาลยุติธรรมผู้ทรงคุณวุฒิ(ฉบับที่ ๒) พ.ศ. ๒๕๖๒[๑๒] ราชกิจจานุเบกษาเล่ม ๑๓๖/ตอนที่ ๖๖ ก/หน้า ๕/๑๗ พฤษภาคม ๒๕๖๒